ประกาศกรมประมงเรื่อง กำหนดหลักเกณฑ์และวิธีการในการทำลาย ขายหรือดำเนินการอื่นกับเครื่องมือทำการประมงสิ่งปลูกสร้าง หรือสิ่งอื่นใดลงในที่จับสัตว์น้ำพ.ศ. ๒๕๖๓ อาศัยอำนาจตามความในมาตรา๑๐๓ วรรคสาม แห่งพระราชกำหนดการประมง พ.ศ. ๒๕๕๘และที่แก้ไขเพิ่มเติม อธิบดีกรมประมงออกประกาศไว้ ดังต่อไปนี้ข้อ ๑ ให้ยกเลิกประกาศกรมประมงเรื่อง กำหนดหลักเกณฑ์และวิธีการในการทำลาย ขาย หรือดำเนินการอื่นกับเครื่องมือทำการประมง สิ่งปลูกสร้าง หรือสิ่งอื่นใดลงในที่จับสัตว์น้ำพ.ศ. ๒๕๖๐ ลงวันที่ ๒๕ ตุลาคม ๒๕๖๐ข้อ๒ เมื่อพนักงานเจ้าหน้าที่พบเครื่องมือทำการประมงสิ่งปลูกสร้าง หรือสิ่งอื่นใด ที่มีการติดตั้ง ปลูกสร้างลงในที่จับสัตว์น้ำโดยไม่ได้รับอนุญาตหรือได้รับอนุญาตแต่ไม่ปฏิบัติให้ถูกต้อง ตามที่ได้รับอนุญาตหรือปฏิบัติผิดไปจากเงื่อนไขที่กำหนดไว้ในใบอนุญาตหรือหนังสืออนุญาต และไม่ปรากฏตัวบุคคลซึ่งติดตั้งเครื่องมือทำการประมงสิ่งปลูกสร้าง หรือสิ่งอื่นใดดังกล่าว ให้พนักงานเจ้าหน้าที่ดำเนินการ ดังนี้(๑)ออกคำสั่งแล้วนำไปปิดประกาศแจ้งให้ผู้ติดตั้งหรือปลูกสร้าง เครื่องมือทำการประมง สิ่งปลูกสร้างหรือสิ่งอื่นใดดำเนินการรื้อถอนภายในเวลาที่กำหนดแต่ต้องไม่เกินสิบห้าวัน(๒)เมื่อครบกำหนดตาม (๑) แล้วไม่มีการดำเนินการ ให้รื้อถอนเครื่องมือทำการประมง สิ่งปลูกสร้าง หรือสิ่งอื่นใดดังกล่าว มาเก็บไว้ณ สถานที่เก็บรักษาของหน่วยงาน หรือสถานที่อื่น ซึ่งมีความปลอดภัยในการเก็บรักษาโดยให้ถ่ายภาพก่อนการรื้อถอน ขณะทำการรื้อถอน และภายหลังการรื้อถอนให้ชัดเจน(๓) ตรวจนับ จัดทำบัญชี ถ่ายภาพ เครื่องมือทำการประมง สิ่งปลูกสร้างหรือสิ่งอื่นใดที่ได้มีการรื้อถอนมา โดยแยกตามวัน เวลา สถานที่รื้อถอน จำนวน ตามประเภทของเครื่องมือทำการประมง สิ่งปลูกสร้างหรือสิ่งอื่นใดที่มีการรื้อถอนมาดังกล่าว(๔)นำบัญชี ภาพถ่ายไปลงรายงานประจำวันเกี่ยวกับคดีเป็นหลักฐาน และร้องทุกข์ เพื่อให้พนักงานสอบสวนหาผู้กระทำผิดมาลงโทษ(๕)จัดทำบัญชีค่าใช้จ่ายในการรื้อถอน เพื่อใช้ในการเรียกร้องค่าเสียหายและค่าใช้จ่ายต่างๆ (ถ้าหากมี)ข้อ ๓ เมื่อครบกำหนดสามสิบวันนับแต่วันที่มีการรื้อถอนเครื่องมือทำการประมงสิ่งปลูกสร้างหรือสิ่งอื่นใดดังกล่าว และไม่มีเจ้าของมาแสดงตนเพื่อขอคืน ให้ดำเนินการ ดังนี้(๑)ดำเนินการทำลาย หรือขาย หรือดำเนินการอื่นใดตามหลักเกณฑ์ และวิธีการทำลาย ขาย หรือดำเนินการอื่นใดกับเครื่องมือทำการประมงสิ่งปลูกสร้าง หรือสิ่งอื่นใดที่ระบุไว้ท้ายประกาศนี้ ตามระยะเวลาที่เหมาะสมแต่ไม่น้อยกว่าปีละหนึ่งครั้งการขายเครื่องมือทำการประมง สิ่งปลูกสร้าง หรือสิ่งอื่นใด ให้ดำเนินการตามระเบียบกรมประมงว่าด้วยการขายทอดตลาดเรือประมงโดยอนุโลมการดำเนินการโดยวิธีการอื่นนอกเหนือจากที่กำหนดไว้ตามหลักเกณฑ์ และวิธีการที่กำหนดไว้ท้ายประกาศนี้หรือเป็นชนิดของเครื่องมือทำการประมงที่มิได้ระบุไว้ท้ายประกาศนี้ ให้ขอความเห็นชอบต่ออธิบดีกรมประมงเป็นกรณีไป(๒)รายงานให้กรมประมงทราบถึงสภาพของเครื่องมือทำการประมงสิ่งปลูกสร้าง หรือสิ่งอื่นใด ทุกหกเดือน ข้อ๔ กรณีที่มีเจ้าของมาแสดงตนเพื่อขอคืนเครื่องมือทำการประมงสิ่งปลูกสร้าง หรือสิ่งอื่นใดที่ได้มีการรื้อถอนมา ให้แจ้งต่อพนักงานสอบสวนเพื่อดำเนินคดีต่อไปส่วนของกลางดังกล่าวให้เก็บรักษาไว้จนกว่าคดีจะถึงที่สุดถ้าเครื่องมือทำการประมง สิ่งปลูกสร้าง หรือสิ่งอื่นใดที่ได้มีการรื้อถอนมาตามวรรคหนึ่งหน่วงช้าไว้จะเป็นการเสี่ยงต่อความเสียหายหรือค่าใช้จ่ายจะเกินส่วนกับค่าของทรัพย์สินนั้นให้นำเครื่องมือ ทำการประมงสิ่งปลูกสร้าง หรือสิ่งอื่นใดออกขายทอดตลาด เมื่อขายแล้วได้เงินเป็นจำนวนสุทธิเท่าใดให้ถือไว้แทนตัวทรัพย์สินนั้นการขายทอดตลาดเครื่องมือทำการประมงสิ่งปลูกสร้าง หรือสิ่งอื่นใด ให้ดำเนินการตามระเบียบกรมประมงว่าด้วยการขายทอดตลาดเรือประมงโดยอนุโลมข้อ ๕ เครื่องมือทำการประมงสิ่งปลูกสร้าง หรือสิ่งอื่นใด ที่พนักงานเจ้าหน้าที่ได้รื้อถอนมาก่อนที่ประกาศฉบับนี้มีผลใช้บังคับให้ดำเนินการตามประกาศฉบับนี้ข้อ ๖[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณวันที่ ๑๑ สิงหาคม พ.ศ. ๒๕๖๓มีศักดิ์ภักดีคงอธิบดีกรมประมง[เอกสารแนบท้าย]๑. หลักเกณฑ์และวิธีการทำลายขาย หรือดำเนินการอื่นกับเครื่องมือทำการประมง สิ่งปลูกสร้างหรือสิ่งอื่นใด(ดูข้อมูลจากภาพกฎหมาย)อัมพิกา/จัดทำ๑กันยายน ๒๕๖๓สุภาทิพย์/ตรวจ๑๐กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๗ ง/หน้า ๖/๑๗ สิงหาคม ๒๕๖๓